
_START_ARTICLE_
Ratmanova øen
_START_SECTION_
Geografi
_START_PARAGRAPH_
Ratmanova øen ligger i Beringstrædet omkring 45 km sydvest for Kap Dezjnjov på Tjuktjerhalvøen i Sibirien, mellem Sibirien mod vest, Alaska mod øst, Beringshavet mod syd og Tjukterhavet mod nord. Øen udgør den vestlige del af Diomedeøerne og er Ruslands østligste punkt. Naboøen den amerikanske ø Lille Diomedeø er kun omkring 4 km væk, men er adskilt af datolinjen._NEWLINE_Øen er af vulkansk oprindelse og har et areal på cirka 29,1 km². Den internationale datolinje løber omkring 1,3 kilometer øst for øen. Administrativt er øen en del af Tjukotka rajon i Tjukotskij autonome okrug.
_START_SECTION_
Historie
_START_PARAGRAPH_
Øerne har været beboet af inuitter i lang tid._NEWLINE_Øgruppen blev opdaget af den russiske opdagelsesrejsende Semjon Dezjnjov i 1648, men faldt i glemmebogen og blev genopdaget 16. august 1728 af danskeren Vitus Bering, der var i den russiske tjeneste. Øgruppen blev navngivet som Diomede øerne efter den russiske martyr Sankt Diomedes fejrede denne dato._NEWLINE_1867 solgte Rusland Alaska til USA og grænsen kom til at gå mellem øerne._NEWLINE_Efter 2. Verdenskrig sendtes beboerne på Ratmanova øen til fastlandet, fordi de havde haft kontakt med amerikanerne. I dag er nogle inuitter vendt tilbage, og har permanent visum til at krydse grænsen, så de frit kan sejle mellem de to øer, efter aftale mellem Rusland og USA._NEWLINE_7. august 1987, under den kolde krig, svømmede amerikaneren Lynne Cox fra Lille Diomedeø til Ratmanova øen som en fredelig protest.